Diari Oficial de la Generalitat Valenciana


Sumari del DOGV 6861, del 13-09-2012 (2012/8364)

RESOLUCIÓ de 28 de maig de 2012, de la Direcció General d'Energia, per la qual autoritza l'actuació com a entitat col·laboradora de l'Administració a la societat Marsan Ingenieros, SL.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6861

Data del DOGV
:   13-09-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/8364


Data del document
:   28-05-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 28 de maig de 2012, de la Direcció General d'Energia, per la qual autoritza l'actuació com a entitat col·laboradora de l'Administració a la societat Marsan Ingenieros, SL. [2012/8364]  
Examinat l'expedient relatiu a la sol·licitud formulada per la societat Marsan Ingenieros, SL, amb CIF K06586473, per a actuar com a entitat col·laboradora de l'Administració, resulten els antecedents de fet següents:  
  
Antecedents de fet  
  
Primer. Vista la sol·licitud de data 25 d'abril de 2012, i la resta de la documentació que ha presentat el representant legal de la mercantil Marsan Ingenieros, SL, amb domicili social al carrer de Guillem Marconi, número 15, en el Parc Tecnològic de Paterna (46346), perquè li siga concedida autorització per a actuar com a entitat col·laboradora de l'Administració, a l'empara del que disposa l'article 11 del Reglament General de Normes Bàsiques de Seguretat Minera, aprovat pel Reial Decret 863/1985, de 2 d'abril.  
  
Segon. Vista la Resolució de 27 de juliol de 2011, de la Secretaria Autonòmica d'Economia, Indústria i Comerç, que autoritza Marsan Ingenieros, SL, per a actuar com a organisme de control en l'activitat d'inspecció en matèria de seguretat industrial, en els àmbits reglamentaris de seguretat minera, aparells elevadors (ascensors i grues), emmagatzematge de productes químics, combustibles gasosos, instal·lacions petrolíferes, instal·lacions tèrmiques en els edificis, reglamentació elèctrica (alta tensió i baixa tensió) i transport de mercaderies peribles.  
  
  
Tercer. Vista la Resolució d'Autorització de data 2 de març de 2012, de la Direcció General d'Energia, que autoritza l'entitat Marsan Ingenieros, SL, per a l'activitat d'inspecció com a entitat col·laboradora de l'Administració, i l'autoritza, d'acord amb l'acreditació 0C-I/251, revisió 1, de data 27 de gener de 2012, i limita l'autorització a les actuacions reglamentàries definides en l'abast normatiu especificat en les acreditacions que s'han dit i els annexos tècnics, emesos per l'Entitat Nacional d'Acreditació, en l'àmbit reglamentari de la mineria, per al tipus d'avaluació d'inspeccions periòdiques i documents reglamentaris: Resolució de 18 de novembre de 2010 (BOE de 22.12.2010), de la Direcció General de Política Energètica i Mines, per la qual aprova l'especificació tècnica número 2010-1-01, Inspecció de carregadores sobre rodes, i Orde ITC/1607/2009, de 9 de juny (BOE de 17.06.2009), per la qual s'aprova la instrucció tècnica complementària 02.2.01, Posada en servici, manteniment, reparació i inspecció d'equips de treball, del Reglament General de Normes Bàsiques de Seguretat Minera.  
  
  
Quart. Vist l'annex tècnic número OC-I/088, revisió 11, de data 10 de febrer de 2012, d'acord amb els criteris arreplegats en la norma UNE-EN ISO/IEC 17007, atorgada per l'Entitat Nacional d'Acreditació a favor de l'entitat Marsan Ingenieros, SL, per a actuar d'acord amb el que preveu l'article 42 del Reial Decret 2200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial, de tal manera que l'annex tècnic número OC-I/088 queda de la següent manera per a les instal·lacions de seguretat minera:  
- Tipus d'avaluació: inspeccions d'acord amb l'article 15 del Reglament General de Normes Bàsiques de Seguretat Minera.  
- Excloses les inspeccions d'acord amb l'article 11 del Reglament General de Normes Bàsiques de Seguretat Minera, modificat pel Reial Decret 249/2010 de 5 de març (BOE de 18.03.2010).  
- Document reglamentari: Reial Decret 863/1985, de 2 d'abril (BOE de 12.06.1985), que aprova el Reglament General de Normes Bàsiques de Seguretat Minera, modificat pel Reial Decret 150/1996, de 2 de febrer.  
Exclusions:  
- Resolució de 18 de novembre de 2010 (BOE de 22.12.2010), de la Direcció General de Política Energètica i Mines, per la qual aprova l'especificació tècnica número 2010-1-01, Inspecció de carregadores sobre rodes.  
- Orde ITC/1607/2009, de 9 de juny (BOE de 17.06.2009), per la qual s'aprova la instrucció tècnica complementària 02.2.01, Posada en servici, manteniment, reparació i inspecció d'equips de treball, del Reglament General de Normes Bàsiques de Seguretat Minera.  
  
Quint. Vist el nou annex tècnic número OC-I/251, revisió 1, de data 27 de gener de 2012, en el camp de la mineria, realitzada per ENAC, com a organisme de control per a la realització de les activitats següents:  
- Mineria: carregadores sobre rodes.  
- Tipus d'avaluació: inspeccions periòdiques.   
  
Documents reglamentaris:   
- Resolució de 18 de novembre de 2010 (BOE de 22.12.2010), de la Direcció General de Política Energètica i Mines, per la qual aprova l'especificació tècnica número 2010-1-01, Inspecció de carregadores sobre rodes.  
- Orde ITC/1607/2009, de 9 de juny (BOE de 17.06.2009), per la qual s'aprova la instrucció tècnica complementària 02.2.01, Posada en servici, manteniment, reparació i inspecció d'equips de treball, del Reglament General de Normes Bàsiques de Seguretat Minera.  
  
Sext. Vist que el sol·licitant ha presentat en esta Administració la documentació per a obtindre l'autorització que l'habilita per a actuar com a organisme de control en tot l'àmbit estatal, prevista en l'article 43.3 del Reial Decret 2200/1995.  
  
Fonaments de dret  
  
Primer. Vist el que establix el Reial Decret 249/2010, de 5 de març, que adapta determinades disposicions en matèria d'energia i mines al que disposa la Llei 17/2009, de 23 de novembre, sobre el lliure accés a les activitats de servicis i el seu exercici, i en la Llei 25/2009, de 22 de desembre, de Modificació de Diverses Lleis per a Adaptar-les a la Llei sobre el Lliure Accés a les Activitats de Servicis i el Seu Exercici, que en l'article 1 del Reial Decret 249/2010, de 5 de març, modifica l'article 11 del Reglament General de Normes Bàsiques de Seguretat Minera, aprovat pel Reial Decret 863/1985, de 2 d'abril, i establix la possibilitat que l'autoritat minera utilitze per a la posada en servici les entitats col·laboradores de l'Administració (ECA), les quals, en actuar en l'àmbit del Reglament General de Normes Bàsiques de Seguretat Minera, es regiran, en allò que no regule específicament l'article, per allò que disposa per als organismes de control autoritzats la secció primera, capítol IV, del Reglament de la Infraestructura per a la Qualitat i la Seguretat Industrial, aprovat pel Reial Decret 2200/1995, de 28 de desembre.  
  
  
Segon. Vist el Reial Decret 2200/1995, de 28 de desembre, modificat pel Reial Decret 338/2010, de 19 de març, que aprova el Reglament d'Infraestructura per a la Qualitat i Seguretat Industrial, que desplega els aspectes de la Llei 21/1992, de 16 de juliol, d'Indústria, que fan referència als organismes i entitats que operen en el camp de la qualitat i de la seguretat industrial, previstos en el títol III de la Llei d'Indústria esmentada.  
  
Tercer. Tenint en compte que les entitats col·laboradores de l'Administració tenen el marc d'actuació en el Reglament General de Normes Bàsiques de Seguretat Minera, aprovat pel Reial Decret 863/1985, de 2 d'abril, i que no només han d'estar acreditades per ENAC, sinó també estar autoritzades per l'Administració competent.  
  
  
Quart. Els articles 43.2 i 43.3 del Reial Decret 2200/1995 establixen els requisits i condicions que ha de complir l'organisme de control per a poder ser autoritzat per l'òrgan competent de la comunitat autònoma, així com la documentació necessària per a obtindre l'autorització. Per la seua banda, l'article 17.1 del Decret 54/2001, de 13 de març, que regula l'exercici de les funcions en matèria de vigilància del compliment de la legislació sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana (DOCV núm. 3965, de 23.03.2001) determina que, abans de l'inici de les actuacions, els organismes de control comunicaran a l'òrgan competent en matèria d'indústria les tarifes que es proposen aplicar en cada un dels àmbits d'actuació, amb el desglossament de les partides de cost que les componen, i estaran obligats igualment a notificar-ne, amb l'antelació adient, totes les modificacions.  
  
  
Quint. L'article 11 del Reial Decret 863/1985, de 2 d'abril, establix que les autoritzacions atorgades a les entitats esmentades tindran validesa per a tot el territori espanyol.  
  
Sext. L'article 43.7 del Reial Decret 2200/1995 establix l'obligació de l'òrgan competent de l'administració autonòmica d'enviar al Ministeri d'Indústria, Turisme i Comerç les dades que corresponga incloure en el Registre Integrat Industrial. Al seu torn, l'article 9.1 del Reial Decret 559/2010, de 7 de maig, que aprova el Reglament del Registre Integrat Industrial, establix el deure dels òrgans competents en matèria d'indústria de les comunitats autònomes de comunicar al Registre Integrat Industrial les dades bàsiques i complementàries que establix l'article 5 del reial decret esmentat, derivades de les autoritzacions concedides, així com les baixes del registre per cessaments d'activitat, canvis a una activitat que quede fora de l'àmbit del registre i totes les variacions significatives en les dades.  
  
Sèptim. Els articles 7 i 11 del Decret 54/2001, de 13 de març, del Govern Valencià, establixen el deure dels organismes de control autoritzats de comunicar als òrgans provincials competents de la Conselleria d'Economia, Indústria i Comerç tant l'inici, amb una antelació mínima de 15 dies, com el resultat de les seues actuacions, en este cas, amb una demora màxima d'un mes. Al seu torn, l'article 5 de l'Orde de 22 de juny de 2001, de la Conselleria d'Indústria i Comerç, per la qual desplega el Decret 54/2001, de 13 de març, que regula l'exercici de les funcions en matèria de vigilància del compliment de la legislació sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana (DOCV núm. 4068, de 21.08.2001), determina que la comunicació de la informació que s'ha dit a l'òrgan provincial competent de la conselleria, s'ha de fer de manera telemàtica, i l'organisme de control autoritzat s'ha de comprometre a adaptar els sistemes d'informació als requeriments de la Conselleria d'Economia, Indústria i Comerç, així com a instal·lar el programari i el maquinari necessaris per a una comunicació efectiva. En este sentit, el sistema AIRE és el que la Conselleria d'Economia, Indústria i Comerç posa a disposició de les entitats col·laborades de l'administració i dels organismes de control autoritzats per a la comunicació telemàtica de les actuacions.  
  
  
Octau. El Decret 75/2011, de 24 de juny, del Consell, pel qual establix l'estructura orgànica bàsica de la Presidència i de les conselleries de la Generalitat (DOGV núm. 6552, de 27.06.2011), així com els decrets que el modifiquen: Decret 89/2011, de 26 d'agost; Decret 121/2011, de 16 de setembre; Decret 197/2011, de 23 de desembre, del Consell; i Decret 18/2012, de 27 de gener, del Consell.  
  
Nové. El Decret 122/2011, de 16 de setembre de 2011, del Consell de la Generalitat, pel qual atribuïx a la Direcció General d'Energia les funcions en matèria d'elaboració, gestió, i execució d'actuacions per al desplegament i foment dels sectors energètic i miner (DOGV núm. 6612, de 20.09.2011).  
  
Pels antecedents de fet i els fonaments de dret exposats, esta Direcció General d'Energia, acorda dictar la següent resolució:  
  
  
Primer  
Autoritzar l'entitat Marsan Ingenieros, SL, per a l'activitat d'inspecció com a entitat col·laboradora de l'Administració en l'àmbit de la mineria. Queda autoritzada, d'acord amb l'acreditació i els annexos tècnics que s'indiquen en esta resolució, en els àmbits reglamentaris i les especificacions tècniques següents:  
  
Esta autorització es limita a les actuacions:  
  
Acreditació OC-I/088: revisió 11, de data 10.02.2012.  
a) Instal·lacions: seguretat minera.  
Tipus d'avaluació: inspeccions d'acord amb l'article 15 del Reglament General de Normes Bàsiques de Seguretat Minera.  
Excloses les inspeccions segons l'article 11 del Reglament General de Normes Bàsiques de Seguretat Minera, modificat pel Reial Decret 249/2010, de 5 de març (BOE de 18.03.2010).  
  
Acreditació 0C-I/251: revisió 1, de data 27 de gener de 2012.  
b) Mineria: carregadores sobre rodes.  
Tipus d'avaluació: inspeccions periòdiques.   
  
Documents reglamentaris:   
- Resolució de 18 de novembre de 2010 (BOE de 22.12.2010), de la Direcció General de Política Energètica i Mines, per la qual aprova l'especificació tècnica número 2010-1-01, Inspecció de carregadores sobre rodes.  
- Orde ITC/1607/2009, de 9 de juny (BOE de 17.06.2009), per la qual aprova la instrucció tècnica complementària 02.2.01, Posada en servici, manteniment, reparació i inspecció d'equips de treball, del Reglament General de Normes Bàsiques de Seguretat Minera.  
  
L'autorització es concedix amb les condicions següents:  
1. Queda limitada a les actuacions reglamentàries definides en l'abast normatiu especificat en les acreditacions i els annexos tècnics emesos per l'Entitat Nacional d'Acreditació accessible en la pàgina web .  
2. Marsan Ingenieros, SL, i el seu personal han de ser independents, per la qual cosa no han d'estar involucrats en el disseny, fabricació, subministrament, instal·lació, direcció facultativa, assistència tècnica, ús o manteniment dels ítems que inspeccionen o de característiques semblants, dins de l'àmbit d'autorització.  
3. Cada any, durant el mes de gener, ha d'enviar a la Direcció General d'Energia de la Comunitat Valenciana:  
a) Una memòria detallada de l'any anterior en què apareguen les actuacions realitzades a la comunitat autònoma en l'activitat per a la qual ha sigut autoritzada.  
b) Una còpia de l'informe de seguiment de l'entitat d'acreditació que l'acredita que confirme el manteniment de les condicions d'acreditació.  
c) Les tarifes que es proposa aplicar en l'exercici en cada un dels àmbits d'actuació, amb desglossament de les partides de cost que les componen.  
4. Marsan Ingenieros, SL, ha d'enviar cada any a la Comissió de Seguretat Minera de la Direcció General de Política Energètica i Mines una memòria que ha d'arreplegar de manera ordenada i sistemàtica tots els aspectes previstos en els paràgrafs a) i b) del punt anterior, respecte a les activitats dutes a terme en tot el territori espanyol.  
  
  
Segon  
Deixar sense efecte la Resolució de la Direcció General d'Energia, de data 2 de març de 2012, per la qual autoritzava l'entitat Marsan Ingenieros, SL, per a l'activitat d'inspecció com a entitat col·laboradora de l'Administració en l'àmbit de la mineria, pels motius exposats en els antecedents i fonaments de dret d'esta resolució.  
  
  
Tercer  
Comunicar esta resolució als òrgans provincials competents en matèria de mineria de la Conselleria d'Economia, Indústria i Comerç.  
  
  
Quart  
Qualsevol variació de les condicions o requisits relatius a l'acreditació com a entitat col·laboradora de l'Administració o que servixen de base per a dictar esta resolució s'ha de notificar a esta Direcció General d'Energia l'endemà de produir-se.  
  
Quint  
Marsan Ingenieros, SL, ha de complir en tot moment les obligacions i deures que especifiquen els articles 47 i 48 del Reial Decret 2200/1995, així com la resta de la regulació comunitària, estatal i autonòmica que se li aplica.  
  
Sext  
L'autorització pot ser suspesa o revocada, a més dels casos previstos en la legislació, quan ho siga l'acreditació.  
  
  
Contra esta resolució, que no és definitiva en via administrativa, pot interposar-se un recurs d'alçada davant el secretari autonòmic d'Economia, Indústria i Comerç en el termini d'un mes, comptat des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que la persona interessada puga exercir qualsevol altre que crega oportú.  
  
  
València, 28 de maig de 2012.- El director general d'Energia: Antonio Cejalvo Lapeña.